Tilmeldingahátturin broyttur til næstu tvær vikurnar - Dagstovnurin við Løgmannabreyt
Tilmeldingahátturin broyttur til næstu tvær vikurnar
Tórshavnar kommuna, Barna- og ungdómsdeildin 22.04.2020
Vit eru miðskeiðis í fyrstu vikuni eftir, at dagstovnaøkið varliga er opnað aftur og neyðugt er at taka støðu til næstu vikurnar. Gerandisdagurin er broyttur hjá børnum og starvsfólkum. Nýggja støðan krevur tíð, umhugsni og møguliga broytta raðfesting. Arbeiðsuppgávurnar eru broyttar t.d. við vasking, spritting, serligum varsemi við krops sambandi og nýggjum bólkum av børnum á stovnunum. Tað eru í miðal áleið 40 % av børnunum á dagstovnaøkinum í Tórshavnar kommunu hesa fyrstu vikuna.
Tilmeldingarhátturin verður broyttur til næstu tvær vikurnar. Foreldur skulu boða skrivliga frá við telduposti til dagstovnaleiðaran, um teirra ynski til næstu tvær vikurnar. Niðanfyri er ein frágreiðing um, hvussu hetta fer fram.
Freistin hjá foreldrunum at senda inn ynski um dagstovnapláss komandi tvær vikurnar er á miðnátt 23.04.2020.
Foreldrini skulu útfylla skjal, ið skal sendast umvegis teldupost til stovnaleiðaran á stovninum
Skjal, sum foreldrini skulu útfylla er viðheft í teldupostinum
Dagstovnaleiðarin vendir aftur til foreldrini við svari uppá umbønina umvegis tlf ella á skrift
Tað er ein fortreyt, at hølis- og starvsfólkaviðurskifti eru til taks til dagstovnavirksemi og tí verður verandi støða á dagstovnaøkinum tikin til eftirtektar, í mun til umbønirnar frá foreldrunum
Mett verður, at dagstovnaøkið í mesta lagi megnar at havaí miðal umleið 50 % av hvørjum barnabólki á stovninum í senn
Verður tilmeldaða barnatali á einum stovni ella í einum barnabólki hægri enn stovnurin megnar, so skipar dagstovnaleiðarin fyri at foreldur fáa eitt tillagað dagstovnatilboð
Ein stova ella ein stovnur kann tískil bjóða ávísum barnabólkum hálvt dagstovnapláss, fyri at hava skynsama stødd av barnabólkum á stovninum í senn, soleiðis at hesir samsvara í mun til ásetingar um hølir og starvsfólk
Dagstovnaleiðarin skipar virksemið og tekur avgerð um, nær barnið kann vera á stovninum um hetta er t.d.:
fullan dag
hálvan dag
annað hvønn dag
eina viku og má vera heima hina vikuna
Umstøðurnar kunnu vera ymiskar viðvíkjandi hølum og starvsfólkum á einstøku stovnunum og á einstøku stovunum, tí kann vera ymiskt hvat slag av dagstovnaplássi ávísa barnið fær t.v.s. fult ella skert dagstovnapláss
Seinastu vikurnar hava verið merktar av, at støðan í samfelagnum og tískil eisini á dagstovnaøkinum hevur verið í støðugari broyting. Fyrivarni skal tí takast fyri, at støðan aftur kann broytast. Hetta skriv er bygt á verandi støðu, har vit halda fast í eina varliga upplating av dagstovnaøkinum og fylgja verandi tilmælum frá myndugleikunum. Herðast ella linka tilmælini, vera tillagingar gjørdar, so at vit fáa fyrireika og arbeitt undan á dagstovnaøkinum
Tørv á dagstovnaplássi komandi tvær vikurnar
Skjali skal sendast aftur umvegis teldupost til dagstovnaleiðaran.
Sofía Nattestad teldupost sofian@torshavn.fo
Seinasta freist, at boða frá ynskinum um dagstovnaplássi er á miðnátt 23.04.2020
Stovnur:
Navn á barnið:
Nær hava tit tørv á ansing?:
Nær kemur barnið
Nær verður barnið heinta
Dýribiðidagur / stongt
Foreldur fáa boð aftur uppá umbønina.